S10

Stien den Hollander (g. 2000 m. lapkričio 8 d.) – Olandijos dainininkė ir dainų autorė. Dar žinoma sceniniu vardu S10.

Atlikėja su daina „De Diepte“ atstovaus Nyderlandams 2022 m. „Eurovizijos“ dainų konkurse.

„Eurovizijos“ dainų konkursas

‎2021 m. gruodžio 7 d. buvo paskelbta, kad atlikėja buvo atrinkta Nyderlandų visuomeninio transliuotojo‎‎ atstovauti šaliai ‎‎2022 m. „Eurovizijos“ dainų konkurse,

Atlikėjos eurovizinė daina „De Diepte“ buvo išleista 2022 m. kovo 2 d. – tai pirmoji Nyderlandų Eurovizijos daina, kuri pilnai atliekama olandų kalba nuo pat ‎‎2010 metų.

Atlikėja pasirodys pirmajame „Eurovizijos“ pusfinalyje, kuris vyks 2022 m. gegužės 10 dieną, pirmojoje jo dalyje.

Karjera

Dainininkė pirmąją sutartį su įrašų leidykla pasirašė būdama vos 17-os. Būdama 19-os mergina įrašė pirmąjį savo albumą, kuris gimtojoje šalyje buvo labai gerai įvertintas ir apdovanotas „Edison“ apdovanojimu kaip geriausias alternatyvus albumas. 

2020 m. atlikėja išleido antrąjį albumą „Vlinders“, atlikėjos koncertuose būdavo išperkami visi bilietai, o dainos pakildavo iki aukščiausių vietų radijo stočių reitinguose. Savo dainų tekstuose atlikėja nevengia rimtų ir skaudžių temų, ji dažnai dainuoja ir drąsiai kalba apie apie psichologinę sveikatą.

Šaltiniai 

 

Nyderlandų atlikėjai
Nyderlandų atstovai Eurovizijoje
2022 m. Eurovizijos dalyviai